Folketing
2012-01-19

For der er noget, der tyder på, at det, Venstre har gjort, er at sætte sig hen i hjørnet med hænderne for øjnene og så bare vente på og håbe på, at det hele vil gå over meget hurtigt af sig selv. Det gør det ikke. Og man kan, man har mulighed for at gøre noget, selv om udfordringerne er store. Man kan påvirke den økonomiske udvikling, man kan påvirke antallet af job i Danmark, man kan lave en beskæftigelsesindsats, der rent faktisk giver nye job i Danmark. Det er det finanslovforslag, vi har fremsat her, et klart eksempel på. Jeg accepterer ikke den der præmis med, at vi alligevel ikke kan gøre noget, og at det ikke batter noget. Jo, for de 11.000, der får et job i år, batter det noget. Jo, for de mennesker, der ikke længere skal leve af fattigdomsydelserne, batter det noget. Jo, for de 1.500 ekstra unge mennesker, der får en praktikplads, hjælper det noget. Man kan gøre det. Vi har overtaget et meget stort underskud på 100 mia. kr.